**ЗЭЭЛИЙН ХҮҮГИЙН ДЭЭД ХЯЗГААР ТОГТООХ БОЛОН МӨНГӨ ХҮҮЛЭЛТТЭЙ ТЭМЦЭХ ТУХАЙ ХУУЛЬ**

**1 дүгээр зүйл. Хуулийн зорилго**

1.1. Энэ хуулийн зорилго нь банк, зээлийн үйл ажиллагаа явуулах эрх бүхий хуулийн этгээдээс олгох зээлийн хүүгийн дээд хязгаарыг тогтоох, түүнийг хэрэгжүүлэхтэй холбоотой үйл ажиллагааны эрх зүйн үндсийг тогтооход оршино.

**2 дугаар зүйл. Хуулийн үйлчлэх хүрээ**

2.1. Энэ хуулийн үйлчлэх хүрээнд банк, зээлийн үйл ажиллагаа явуулах эрх бүхий хуулийн этгээдээс бусад этгээдэд зээл олгох үйл ажиллагаа хамаарна.

**3 дугаар зүйл. Хуулийн нэр томъёоны тодорхойлолт**

3.1. Энэ хуульд хэрэглэсэн дараах нэр томъёог дор дурьдсан утгаар ойлгоно:

3.1.1. “Зээлийн хүүгийн хязгаар” гэж банк, зээлийн үйл ажиллагаа явуулах эрх бүхий хуулийн этгээдээс тогтоож болох зээлийн хүүгийн дээд хэмжээг;

3.1.2. “Банк, зээлийн үйл ажиллагаа явуулах эрх бүхий хуулийн этгээд” гэдэгт банк, банк бус санхүүгийн байгууллага, хадгаламж зээлийн хоршоо , ломбард зэрэг хуулийн этгээдийг;

3.1.3. “Мөнгө хүүлэлт” гэж энэ хуулийн 4 дүгээр зүйлд заасан хязгаараас давсан зээлийн хүү тогтоохыг;

4 **дүгээр зүйл. Зээлийн хүүгийн дээд хязгаар**

4.1. Банк, зээлийн үйл ажиллагаа явуулах эрх бүхий хуулийн этгээдийн дараах төрлийн зээлийн дээд хязгаар нь дор дурьдсан хэмжээтэй байна:

4.1.1. Жижиг дунд үйлдвэрлэлийг дэмжсэн 100 сая хүртэл төгрөгийн дүнтэй зээлийн дээд хязгаар - жилийн 18 хувь;

4.1.2. Цалингийн зээлийн дээд хязгаар жилийн - 18 хувь;

4.1.3. Тэтгэврийн зээлийн дээд хязгаар жилийн - 12 хувь;

4.1.4. Бусад бүх төрлийн зээлийн дээд хязгаар – жилийн 24 хувь;

**5 дугаар зүйл. Зээлийн хүү тогтооход баримтлах зарчим**

5.1. Банк, зээлийн үйл ажиллагаа явуулах эрх бүхий хуулийн этгээд өөрсдийн олгох зээлийн хүүг тогтоохдоо дараахь зарчмыг баримтлана:

5.1.1. Жижиг дунд үйлдвэрлэлийг дэмжсэн 100 сая хүртэл төгрөгийн дүнтэй зээлийн хязгаарыг тогтооход Монгол банкны бодлогын хүү /зээлийн гэрээ байгуулсан өдрийн / дээр 7 хүртэл хувийг нэмж тооцох;

5.1.2. Цалингийн зээлийн хязгаарыг тогтооход Монгол банкны бодлогын хүү /зээлийн гэрээ байгуулсан өдрийн / дээр 7 хүртэл хувийг нэмж тооцох;

5.1.3. Тэтгэврийн зээлийн хязгаарыг тогтоохдоо Монгол банкны бодлогын хүү /зээлийн гэрээ байгуулсан өдрийн / дээр 1 хувийг нэмж тооцох;

5.1.4. Бусад бүх төрлийн зээлийн зээлийн хязгаарыг тогтооход Монгол банкны бодлогын хүү /зээлийн гэрээ байгуулсан өдрийн / дээр 13 хүртэл хувийг нэмж тооцох.

**6 дугаар зүйл. Зээлийн үйл ажиллагаанд хориглох зүйл.**

6.1. Зээлийн үйл ажиллагаанд дор дурдсан зүйлийг хориглоно:

6.1.1. Мөнгө хүүлэх;

6.1.2. Зээлийн хүүг урьдчилж авах;

6.1.3 Зээл гаргасны шимтгэл, зээл сунгасны шимтгэл, бэлэн мөнгө гаргасны шимтгэл, бусад төрлийн шимтгэл авах;

**7 дугаар зүйл. Хяналт тавих, маргаан шийдвэрлэх**

7.1. Энэ хуулийн хэрэгжилтэд тавих хяналтыг Монголбанк, Санхүүгийн зохицуулах хороо хэрэгжүүлнэ.

**8 дугаар зүйл. Хууль хүчин төгөлдөр болох**

8.1. Энэ хуулийг батлагдсан өдрөөс эхлэн дагаж мөрдөнө.